KOMISSION TÄYTÄNTÖÖNPANOPÄÄTÖS (EU) 2022/499,

annettu 23 päivänä maaliskuuta 2022,

varmentamisjärjestelmien toteuttamista koskevien kansallisten suunnitelmien muutosten hyväksymisestä Kyproksen ja Slovenian osalta neuvoston asetuksen (EY) N:o 1224/2009 mukaisesti

(tiedoksiannettu numerolla C(2022) 1844)

(Ainoastaan kreikan- ja sloveeninkieliset tekstit ovat todistusvoimaisia)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 109 artiklan 8 kohdan,

ottaa huomioon Kyproksen ja Slovenian toimittamat muutokset varmentamisjärjestelmien toteuttamista koskeviin kansallisiin suunnitelmiin,

sekä katsoo seuraavaa:

(1) Asetuksen (EY) N:o 1224/2009 109 artiklan 8 kohdan mukaisesti jäsenvaltioiden on laadittava kansalliset suunnitelmat sellaisen kyseisen asetuksen mukaisesti kirjattuja tietoja koskevan varmentamisjärjestelmän toteuttamiseksi, jonka avulla jäsenvaltiot voivat riskinhallinnan pohjalta laatia prioriteettijärjestyksen varmentamista ja ristiintarkastuksia sekä epäjohdonmukaisuuksien myöhempiä seurantatoimia varten. Kyseisiin suunnitelmiin tehtävät muutokset on toimitettava komission hyväksyttäviksi.

(2) Slovenia toimitti 23 päivänä kesäkuuta 2021 komission hyväksyttäväksi muutokset kansalliseen suunnitelmaan, joka hyväksyttiin komission täytäntöönpanopäätöksellä 2013/82/EU (2). Kyseiset muutokset ovat asetuksen (EY) N:o 1224/2009 109 artiklassa ja komission täytäntöönpanoasetuksen (EU) N:o 404/2011 (3) 143–145 artiklassa säädettyjen edellytysten mukaisia. Ne olisi sen vuoksi hyväksyttävä.

(3) Kypros toimitti 3 päivänä syyskuuta 2021 komission hyväksyttäväksi muutokset kansalliseen suunnitelmaan, joka hyväksyttiin täytäntöönpanopäätöksellä 2013/82/EU. Kyseiset muutokset ovat asetuksen (EY) N:o 1224/2009 109 artiklassa ja täytäntöönpanoasetuksen (EU) N:o 404/2011 143–145 artiklassa säädettyjen edellytysten mukaisia. Ne olisi sen vuoksi hyväksyttävä.

(4) Tämä päätös on asetuksen (EY) N:o 1224/2009 109 artiklan 8 kohdassa tarkoitettu hyväksymispäätös.

(5) Komissio seuraa kansallisten suunnitelmien soveltamista ja sitä, toimivatko ne tehokkaasti. Jos komission asetuksen (EY) N:o 1224/2009 X osaston mukaisesti suorittamien tarkistusten, tarkastusten ja tutkimusten tulokset osoittavat, että suunnitelmilla ei voida varmistaa, että komissiolle asetuksen (EY) N:o 1224/2009 33 artiklan mukaisesti raportoidut tiedot ovat täsmällisiä ja täydellisiä ja että ne toimitetaan sovellettavia määräaikoja noudattaen, komissio voi pyytää jäsenvaltioita muuttamaan suunnitelmiaan.

ON HYVÄKSYNYT TÄMÄN PÄÄTÖKSEN:

1 artikla Hyväksytään varmentamisjärjestelmän toteuttamista koskevan kansallisen suunnitelman muutokset, jotka Kypros toimitti 3 päivänä syyskuuta 2021 asetuksen (EY) N:o 1224/2009 109 artiklan 8 kohdan mukaisesti.

2 artikla Hyväksytään varmentamisjärjestelmän toteuttamista koskevan kansallisen suunnitelman muutokset, jotka Slovenia toimitti 23 päivänä kesäkuuta 2021 asetuksen (EY) N:o 1224/2009 109 artiklan 8 kohdan mukaisesti.

3 artikla Jos komissio katsoo asetuksen (EY) N:o 1224/2009 X osaston mukaisesti suoritettujen tarkistusten, tarkastusten ja tutkimusten tulosten perusteella, että 1 ja 2 artiklan mukaisesti hyväksytyillä varmentamissuunnitelmilla ei voida varmistaa sitä, että jäsenvaltiot toteuttavat tehokkaasti asetuksen (EY) N:o 1224/2009 109 artiklassa säädetyt velvollisuudet, komissio voi kuultuaan kyseisiä jäsenvaltioita pyytää suunnitelmien muuttamista. Jäsenvaltioiden on muutettava varmentamissuunnitelmiaan tällaisen pyynnön mukaisesti.

4 artikla Tämä päätös on osoitettu Kyproksen tasavallalle ja Slovenian tasavallalle.

Tehty Brysselissä 23 päivänä maaliskuuta 2022. Komission puolesta Virginijus SINKEVIČIUS Komission jäsen

(1) EUVL L 343, 22.12.2009, s. 1.

(2) Komission täytäntöönpanopäätös 2013/82/EU, annettu 13 päivänä helmikuuta 2013, komission hyväksynnästä neuvoston asetuksen (EY) N:o 1224/2009 109 artiklan 8 kohdan mukaisille varmentamisjärjestelmien toteuttamista koskeville kansallisille suunnitelmille (EUVL L 44, 15.2.2013, s. 18).

(3) Komission täytäntöönpanoasetus (EU) N:o 404/2011, annettu 8 päivänä huhtikuuta 2011, yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, annetun neuvoston asetuksen (EY) N:o 1224/2009 soveltamista koskevista yksityiskohtaisista säännöistä (EUVL L 112, 30.4.2011, s. 1).